VIDEOTUTORIAL POTÈNCIA PROJECCIÓ
Un altre concepte a tenir en compte per usar videoprojeccions
és el de la potència lumínica.
A l'exemple d'aquest simulador, tenim un projector
amb una potència lumínica, expressada en lúmens, de 20.000.
20.000 lúmens és la potència de brillantor
d'aquest videoprojector.
La potència d'un videoprojector
dividida per l'àrea en metres quadrats
de la pantalla de projecció
ens donarà una xifra expressada en nits
amb la qual ens podem fer una idea
de la qualitat de la nostra projecció.
Si us fixeu en aquesta barra a la dreta,
tenim una escala de gradació de color.
A partir del verd, 380 nits,
la nostra projecció comença a tenir la qualitat adequada.
Si us hi fixeu, aquí tenim 20.000 lúmens
dividits en una àrea total de superfície
que, en aquest cas, és una pantalla de 8x4,5 metres.
Si allunyo el projector,
perdo potència lumínica.
Si apropo el projector, guanyo en potència lumínica.
Si apujo la brillantor del projector,
en aquest cas, tenim 20.000, el poso a 30.000,
veurem com hem guanyat en potència lumínica.
Si, per exemple, el poso a 2.000,
veurem que el nostre projector no té prou potència
perquè la nostra projecció sigui la correcta.
Un recurs que se sol utilitzar quan es treballa amb projectors
o amb projectes amb poca potència lumínica
és duplicar la potència del projector,
en aquest cas, tenim 20.000 lúmens,
o posar un projector més potent, per exemple, 35.000,
o, en cas de no poder,
el que podem fer és duplicar el projector.
Com heu pogut comprovar,
de sobte, la potència lumínica de la nostra projecció augmenta.
En aquest cas, se sumen les potències, les brillantors,
dels dos projectors.